kardosdrur/scandi-wiki huggingface dataset:
Canadian Rocky Mountain Parks World Heritage Site

Canadian Rocky Mountain Parks World Heritage Site er et verdensarvsområde Canadian Rockies, der består af fire nationalparker langs grænsen mellem provinserne British Columbia og Alberta:

 Banff
 Jasper
 Kootenay
 Yoho

og tre provincial parks i British Columbia :

 Hamber Provincial Park
 Mount Assiniboine Provincial Park
 Mount Robson Provincial Park

Parkerne der har et samlet areal på 22.991 km² rummer bjerge, gletsjere, varme kilder og hovedvandløbene hører til de nordamerikanske flodsystemer :
 North Saskatchewan River
 Athabasca River
 Columbia River
 Fraser River

Det er et naturskønt område med en høj biodiversitet. Det rummer Burgess Shaleområdet der er et af verdens rigste områder hvad angår levn af usædvanlige fossiler, og havde sin egen verdensarvstildeling fra 1980 til 1984, da det blev en del af Canadian Rocky Mountain Parks WHS .

World Heritage Site 

I 1983 nominerede Canada Banff, Jasper, Kootenay og Yoho nationalparkerne til at komme på UNESCO liste over verdensarven. UNESCO accepterede dette i 1984 på basis af anbefalinger fra IUCN.  Samtidig opfordrede UNESCO World Heritage Committee de Canadiske myndigheder til at overveje at tilføje Provincial Parkerne Mount Robson, Hamber, Mount Assiniboine og Kananskis" til Canadian Rocky Mountain Parks-området. Ved 1990-mødet blev Mount Robson, Hamber og Assiniboine Provincial Parks indlemmet i området  mens Kananaskis (nu Peter Lougheed) Provincial Park ikke blev en del af Canadian Rocky Mountain Parks området.

Se også 

 UNESCOs Verdensarvsliste (Amerika)

Eksterne kilder/henvisninger 

 Park page at UNESCO World Heritage Site
 Climbing the clouds  Virtual exhibit of British Columbia mountaineering

Canadian Rockies
Verdensarvsområder i Canada
Alberta
Britisk Columbia
Varme kilder
British Academy Television Awards

British Academy Television Awards er en pris der uddeles hvert år af British Academy of Film and Television Arts (BAFTA). Priserne har været uddelt årligt siden 1955 i forskellige kategorier. 

BAFTA uddeler også  British Academy Film Awards

Danske prismodtagere 

Søren Sveistrup, Piv Bernth, Birger Larsen og Sofie Gråbøl vandt I 2011 BAFTA-prisen (BAFTA TV Award for Best International Programme) for The Killling (Forbrydelsen)

Jeppe Gjervig Gram, Camilla Hammerich, Tobias Lindholm og Adam Price  vandt I 2012 BAFTA-prisen (BAFTA TV Award for Best International Programme) for Borgen

Eksterne henvisninger 

 www.bafta.org - officiel website for British Academy of Film and Television Arts
 BAFTA Explore the Awards - historisk database over BAFTA Awards

Prisuddelinger
Whigfield (album)

Whigfield er debutalbummet fra den dansk dance-sanger Whigfield. Det blev udgivet i juni 1995 og bortset fra Australien, hvor det først blev udgivet i 1997. I Japan fik det titlen Saturday Night - Let's Whiggy Dance." I Holland solgte man en dobbelt-cd, hvor den første CD indeholder remix og et bonusnummer, mens den anden anden cd indeholdt det normale album. I Canadablev det udgivet med yderligere tre ekstra sange. I Singapore blev det udgivet under titlen Sexy Eyes - The Album og i Sydkorea under titlen Big Time - The Album.

I Taiwan blev det kaldt Superbox - Super Hits & Remix Collection. Det inderholdt to CD'er, hvoraf den ene inkluderede numrene fra Whigfield og numrene "Junto A Ti" og "Gimme Gimme". Den anden CD inkluderede forskelige remix og havde sin egen titel på coveret; Superbox - Remix Collection.

Visse version, særligt Special Editions, indeholdt Whigfields coverversion af "Last Christmas" og "It's Alright".

Spor 
 "Think of You"
 "Another Day"
 "Don't Walk Away"
 "Big Time"
 "Out of Sight"
 "Close to You"
 "Sexy Eyes"
 "Ain't It Blue"
 "I Want to Love"
 "Sexy Eyes"
 "Saturday Night"
 "Think of you (Dancin'Divaz Remix)

Referencer 

Whigfield albums
Debutalbum fra 1995
Debutalbum fra Danmark
Whigfield II

Whigfield II er det andet studiealbum fra den dansk dance-sanger Whigfield. Det blev udgivet i 1997.

Der blev udgivet fem singler fra albummet: "Givin All My Love", "No Tears to Cry", "Baby Boy", "Gimme Gimme" og "Saturday Night (Edit '97)".

Spor 
 Givin All My Love 3:34
 No Tears to Cry (Organ Mix) 3:47
 Baby Boy (Original Radio) 3:39
 Tenderly 4:01
 What We've Done For Love 3:47	
 Lover 3:56	
 Gimme Gimme 3:23	
 Whiggy Whiggle 3:44	
 Forever On My Mind 4:03	
 Through The Night 3:54	
 Summer Samba 3:48	
 Saturday Night (Edit '97; remixed by M&M) 3:28	
 Last Christmas (Major Cut) 3:52	
 Mega Ricks Mix (Think of You/Another Day/Saturday Night/Sexy Eyes; mixed by Edwin & Richard Van't Oost) 4:28

Referencer

Eksterne henvisninger 
 Whigfield II på Discogs

Whigfield albums
Album fra 1997
Whigfield III

Whigfield III er det tredje studiealbum fra den dansk dance-sanger Whigfield. Det blev udgivet i 2000.

Spor 
 "Be My Baby"
 "Much More"
 "Unbelievable"
 "Lost in You"
 "Makin' My Day"
 "Outside"
 "Upon A Star"
 "All Your Love"
 "Mi Amor"
 "Waitin' For Saturday"
 "Doo-Whop (ABM Edit)"
 "Whigfield Megamix (Think of You/Another Day/Saturday Night/Sexy Eyes/Be My Baby)"

Referencer

Eksterne henvisninger 
 Whigfield III på Discogs

Whigfield albums
Album fra 2000
George Robert Waterhouse

George Robert Waterhouse (født 6. marts 1810, død 21. januar 1888) var en britisk zoolog og forsker. Hans fader gjorde ham og broderen Frederick George interesserede i entomologi. George Robert grundlagde sammen med Frederick William Hope The Entomological Society of London i 1833. Han bar titlen honorary curator og blev præsident for selskabet i 1849–50. Hans tidlige arbejde bestod i at registrere pattedyr for museet, men dette blev ikke publiceret.

Han blev inviteret til at følge Charles Darwin på dennes rejse med Beagle, men afslog. Waterhouse var forfatter til A natural history of the Mammalia (1846–48). Han bistod desuden Louis Agassiz med hans Nomenclator Zoologicus (1842).

Noter 

Zoologer fra Storbritannien
Blåkronet motmot

Blåkronet motmot () er en skrigefugl, der lever i Mellem- og Sydamerika.

Kilder 
 Avibase - the world bird database

Eksterne henvisninger 

Amazonas fugle
Mellemamerikas fugle
Sydamerikas fugle
Motmoter
4 (Whigfield-album)

4 er det fjerde studiealbum fra den dansk dance-sanger Whigfield. Det blev udgivet i 2002.

Albummet blev genudgivet i 2004 under titlen Was A Time - The Album efter udgivelsen af singlen "Was a Time" i Tyskland. Dette album indeholdt singlen "Was a Time", samt de numre, der indgik i den oprindelige udgivelse af 4. den inkluderede også en bonus-DVD med musikvideoer til nogle af Whigfields tidligere singler.

Spor 
 "Gotta Getcha
 "Amazing & Beautiful
 "Beep Beep
 "Boys Boys Boys
 "Fantasy
 "Candy
 "I Knew Before
 "My Love's Gone
 "Get Get Get
 "Take Me To The Summertime
 "Outside Life
 "Welcome To Fun
 "My My
 "Every Single Day & Night
 "Tomorrow

Was A Time - The Album Tracklist 
CD
 "Was A Time"
 "Amazing & Beautiful"
 "Beep Beep"
 "Boys Boys Boys"
 "Fantasy"
 "Candy"
 "I Knew Before"
 "My Love's Gone"
 "Get Get Get"
 "Take Me To The Summertime"
 "Outside Life"
 "Welcome To Fun"
 "My My"
 "Every Single Day & Night"
 "Tomorrow"
 "Gotta Getcha"

DVD
 "Was A Time"
 "Saturday Night"
 "Think of You"
 "Sexy Eyes"
 "Big Time"
 "Close To You"
 "Gimme Gimme"
 "Baby Boy"
 "No Tears To Cry"
 "Givin' All My Love"
 "Be My Baby"
 "Last Christmas"
 "Another Day"

Referencer

Eksterne henvisninger 
 4  på Discogs

Whigfield albums
Album fra 2002
Pave Teodor 1.

Teodor 1. (død 14. maj 649) var pave fra 24. november 642 til sin død i 649.

Selvom han blev betragtet som græsk, blev han født i Jerusalem. Han var blandt de mange syriske gejstlige, der flygtede til Rom under den muslimske erobring af Levanten.

Han blev udnævnt til kardinal diakon (muligvis omkring 640) og senere til kardinal af Pave Johannes 4.

Hans udnævnelse blev støttet af exarken og han blev udnævnt d. 24. november 642 og efterfulgte Johannes 4.

Referencer 

Paver i middelalderen
Sankt Pauls Plads

Sankt Pauls Plads er en plads i kvarteret Nyboder i Indre By i København. Pladsen ligger foran og rundt om Sankt Pauls Kirke, der er opkaldt efter apostelen Paulus. Pladsen afgrænses mod nord af Gernersgade og mod syd af Olfert Fischers Gade. Desuden gennemskæres den af Sankt Pauls Gade, mens Rævegade og Adelgade støder op til den.

Området blev oprindeligt bebygget som en del af den første del af Nyboder, der blev opført af kong Christian 4. i 1630'erne og 1640'erne. Dengang var der dog ingen plads, og hvor kirken nu ligger, fortsatte Rævegade tværs igennem til Krusemyntegade. I 1870'erne blev store dele af kvarteret imidlertid saneret. Kirken blev opført i 1872-1877, mens Adelgade blev rettet ud, så den kom til at munde ud i den nye plads ved kirken. Navnet Sankt Pauls Plads kom til omkring 1899, om end det dog først blev officielt i 1930.

Bebyggelsen omkring pladsen er af blandet karakter. På den østlige side ved Sankt Pauls Gade ligger en længe med enetages Nyboder-huse, de eneste overlevende fra Christian 4.s tid. Ved Olfert Fischers Gade ligger toetages Nyboder-huse fra 1750'erne af den type, der i dag er almindelige i Nyboder, men som nu mest findes i området nord for pladsen. På den østlige og nordlige side ligger i øvrigt de såkaldte "Grå stokke", som arkitekten Olaf Schmidth opførte en række af i kvarteret i 1886-1893. De var inspireret af de mange arbejderboliger, der opførtes på den tid, men tilpasset Nyboders eksisterende arkitektur. På den vestlige side ligger der etageejendomme, blandt andet en hjørneejendom ved Gernersgade fra 1874.

Foran pladsen ligger der to indhegnede grønne anlæg til hver sin side. Resten af pladsen af belagt med brosten.

Kilder 
 Storbyens stednavne, s. 252, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 398, 417-423, 428-429, af Sys og Godfred Hartmann. Palle Fogtdal, 1988.

Eksterne henvisninger 

 Sankt Pauls Plads på Indenforvoldene.dk

Gader i Indre By (København)
Torve og pladser i København
Nyboder
Hamber Provincial Park

Hamber Provincial Park er en provinspark i British Columbia i  Canada med et  areal på 240 km², beliggende ved  grænsen til Alberta, omgivet på tre sider af Jaspers National Park. Parken har fået sit navn efter Eric W. Hamber der var  viceguvernør i British Columbia mellem 1936 og 1941. Da parken blev oprettet i 1941, var den et af de største beskyttede vildmarksarealer i Canada. I de tidlige 1960'ere, reducerede  provinsregeringen størrelsen med 98% efter pres fra skovindustrien og på grund af planlagte vandkraftanlæg langs den øverste del af Columbia River

Verdensarvssted
Parken blev  i 1984 en del af et verdensarvsområde sammen med de andre nationalparker og provinsparker som udgør Canadian Rocky Mountain Parks World Heritage Site, på grund af de  bjerglandskaber med toppe, gletsjere, søer, vandfald, canyoner og sandstensgrotter såvel som fossiler som findes her.

Natur
Området omkring Fortress Lake er dækket af gran og balsam-ædelgran (Abies balsamea) og har en tung undervegetation af falske azaleaer (Rhododendron menziesii) og andre rhododendron.

Beliggenhed
Som et afsides vildmarksområde, er den eneste måde at komme til stedet ved vandring eller på ski. Fra parken ved Sunwapta Falls parkeringsplads i Jaspers National Park findes en 22 km vandringsrute til Fortress Lake. Nærmeste byer er Valemount i British Columbia og Jasper i Alberta.

Eksterne kilder/henvisninger 

Hamber Provincial Park 
IUCN list. IUCN category: II. Accessed, 21st of April, 2010.

Canadian Rockies
Britisk Columbia
Pave Martin 1.

Martin 1. (død 16. september 655) var pave fra 21. juli 649 til sin død i 655. Han blev født nær Todi i Umbria, på et sted der i dag er opkaldt efter ham (Pian di San Martino). Han efterfulgte Pave Teodor 1. den 5. juli 649. Han var kun pave under det byzantinske pavedømme, hvis udnævnelser ikke blev anerkendt af en iussio fra Konstantinopel. Martin 1. blev bortført af kejser Konstans 2. og døde ved Cherson. Han blev betragtet som en helgen og martyr af den katolske kirke og af den ortodokse kirke.

Referencer 

Paver i middelalderen
Sankt Pauls Gade

Sankt Pauls Gade er en gade i kvarteret Nyboder i Indre By i København, der ligger mellem Store Kongensgade og Rigensgade. Undervejs krydser den Sankt Pauls Plads med Sankt Pauls Kirke, som både gaden og pladsen er opkaldt efter.

Historie og bebyggelse 
Gaden blev anlagt som en del af den oprindelige del af Nyboder, der opførtes af kong Christian 4. i 1630'erne og 1640'erne. Det nuværende gadenavn er dog fra 1891 og skyldtes et ønske om at skabe forenkling ved at give gader i forlængelse af hinanden samme navn. Før da hed gaden Salviegade mellem Rigensgade og Kronprinsessegade, Enhjørningegade mellem Kronprinsessegade og Borgergade og Lorentzensgade mellem Borgergade og Store Kongensgade. Navnet Lorentzensgade havde erstattet Pindsvinegade i 1854 og afspejlede, at grosserer H. P. Lorentzen lige havde opført flere huse der. De gamle navne stammede i øvrigt fra de oprindelige principper om at bruge plante- og dyrenavne i kvarteret.

Bebyggelsen skifter flere gange undervejs. På den østlige del mellem Store Kongensgade og Borgergade ligger der etageejendomme fra 1850'erne. På stykket videre til Sankt Pauls Plads ligger på den nordlige side den eneste bevarede længe af Nyboder-huse fra Christian 4.s tid. Museet Nyboders Mindestuer har til huse her. På den modsatte side ligger en række af de såkaldte Grå stokke, som arkitekten Olaf Schmidth opførte en række af i kvarteret i 1886-1893. De var inspireret af de mange arbejderboliger, der blev opført på den tid, men tilpasset Nyboders eksisterende arkitektur, som der her kan sammenlignes direkte med. Ved pladsen passeres lige forbi hovedindgangen til Sankt Pauls Kirke, der blev opført i 1872-1877.

På det næste stykke ligger der etageejendomme ved hjørnerne af både Sankt Pauls Plads og Kronprinsessegade men med huller indimellem på begge sider. På sydsiden giver det plads til en passage til gaden Gammelvagt, mens et gavlmaleri har fundet plads på den nordlige side. På den anden side af Kronprinsessegade ligger en del af Byggeforeningshusene ved Nyboder, der blev opført af Arbejdernes Byggeforening i 1870-1872 efter tegninger af Frederik Bøttger. På det sidste stykke ved Rigensgade ligger der igen etageejendomme.

Kilder 
 Storbyens stednavne, s. 252, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 428-429, af Sys og Godfred Hartmann. Palle Fogtdal, 1988.

Eksterne henvisninger 

 Sankt Pauls Gade på Indenforvoldene.dk

Gader i Indre By (København)
Nyboder
Al-Arish

Al-Arish, () er en by i Egypten på Sinaihalvøen cirka 150 km øst for Port Said. Byen er administrativ hovedstad for guvernementet Sina ash-Shamaliyya. Den er inddelt i fire distrikter, kismer, med i alt 141.595 indbyggere (2006), hvoraf 138.195 bor i selve byen.

Byen var besat af israelsk militær mellem 1967 og 1979. Efter genforeningen med Egypten er byen blevet et knudepunkt for landesvejstrafikken og handelen mellem de to lande. I byen ligger der et arkæologisk museum.

Henvisninger

Eksterne kilder 

Byer i Egypten
Stokhusgade

Stokhusgade er en gade i Indre By i København, der ligger mellem Rigensgade og Øster Voldgade.

Gaden har navn efter det militære fængsel, Stokhuset, hvor fangerne var låst fast i udborede bjælker, såkaldte stokke. De sad med benene anbragt i to huller i den vandrette bjælke eller klods ("stokken"), jf. gabestok.

Stokhuset var oprindeligt oprettet af Christian 4. som straffeanstalt for grove militære forbrydere og fæstningsslaver. Ved forhør tillod man "skarp eksamination", dvs tortur, og fangerne omtaltes som "stokhusslaver". St. St. Blicher skrev et sted: "Mangen en Monogamist er allerede hjemme i Tugthuset; havde han to Koner, maatte det for ham blive et Stokhuus." 

Fængslet fungerede fra 1741 til 1851, hvorefter bygningerne blev benyttet som depot m.v. I 1937-1938 blev de revet ned og erstattet af Den Polytekniske Læreanstalt ved Vester Voldgade.

Ved hjørnet af Rigensgade ligger metodistkirken Jerusalemskirken. Her havde Nyboder Materielgård ligget frem til 1799 og efterfølgende Søetatens Sejldugsfabrik frem til 1849, hvorefter dets bygning blev revet ned. I stedet opførte Ferdinand Vilhelm Jensen kirken i 1864-1865 i en stil inspireret af den italienske middelalder. Kirken brændte i 1914, men blev genopført i et let ændret form af Jens Christian Kofoed.

Henvisninger

Kilder 
 Københavnske gadenavnes historie, s. 204, af Bent Zinglersen. Politikens Forlag, 1979. 
 Storbyens stednavne, s. 275, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 465-466, af Sys og Godfred Hartmann. Palle Fogtdal, 1988.

Eksterne links 

 Stokhusgade på Indenforvoldene.dk

Gader i Indre By (København)
Hantan

Hantan eller Hantan-gang (engelsk: Hantaan River) er en flod i Sydkorea nær grænsen til Nordkorea. Den går gennem Gangwon-provinsen og Gyeonggi-provisen. Det er en biflod til floden Imjin, som udmunder i Han-floden, som ender ved det Gule Hav. Hantan er en populær lokalitet for rafting.

Historie 
I 1950 under Koreakrigen fik mere end 3.000 amerikanske soldater svær feber mens de befandt sig i området omkring Hantan. I 1977 var den sydkoreanske læge Lee Ho-wang, den første der isolerede hantavirus, som stammede fra området. De originale publikationer translittererer flodens navn på engelsk som "Hantaan", hvorfor denne stavemåde forsat er gældende på engelsk for "Hantaan virus". I 2007 begyndte byggeriet af Hantangang-dæmningen ved flodens nedre løb. Dæmningen stod færdig i 2015. Dens eneste formål er at kontrollere floden.

Ekstern henvisning 
 Comprehensive Water Quality Management Plan for the Imjin River Basin  

Vandløb i Sydkorea
Peter Fredrik Wahlberg

Peter Fredrik Wahlberg, født 19 juni 1800 i Gøteborg, død 22 maj 1877 i Stockholm, naturhistorisk lærer og forsker, bror til Johan August Wahlberg. Han deltog (sammen med Magnus Martin af Pontin og Anders Retzius) i stiftelsen af Svenska trädgårdsföreningen i 1832 og var dens sekretær fra 1832-39. Wahlbergs forfatterskab beskæftiger sig især med botanik og entomologi.

Noter 

Zoologer fra Sverige
Imjin

Imjin-gang (임진강 i Sydkorea) eller Rimjin-gang (림진강 i Nordkorea) er med sine 273,5 km den syvende længste flod i Korea. Den løber fra nord til syd, hvor den krydser den koreanske demilitariserede zone og udmunder i Han-floden syd for Seoul, nær det Gule Hav.

Historie 
Rimjin-floden var lokalitet for to store slag:  Slaget på Imjin under syvårskrigen i 1592 og Slaget på Imjin under Koreakrigen.

Karakteristik 

Selve floden er 50-60 meter bred, men regnes flodbrederne med er floden 370 meter bred. Flodbrederne består primært af klippesten omkring 23 meter over flodens vandstand. I den koreanske regnsæson (i juli og august) er floden omkring 15 meter over normal vandstand. 

Om vinteren falder temperaturen i området til under frysepunktet og der dannes is på floden.

Biosfærereservat 
Et område på  584,12 km² omkring floden blev i 2017 udpeget til biosfærereservat under UNESCOs Menneske og biosfære-programmet.

I populærkultur 
I romanen "MASH - a novel about three army doctors" er MASH 4077 enheden lokaliseret nær breden af Imjin.

Referencer

Ekstern henvisning 

 US Army (PDF) 
 imjinscout.com

Vandløb i Sydkorea
Vandløb i Nordkorea
Biosfærereservater under UNESCO
Pave Eugenius 1.

Eugenius 1. (død 2. juni 657) var pave fra 10. august 654 til sin død i 657. Han blev født i Rom som søn af Rufinianus.

Der vides ikke meget om Eugenius' tidligere liv, andet end at han var fra Aventinerhøjen og var kendt for sin hellighed, mildhed og velgørenhed. Han havde været gejstlig i sin ungdom og havde forskellige stillinger i den romerske kirke.

Referencer 

Paver i middelalderen
Grænsen mellem Norge og Rusland

Grænsen mellem Norge og Rusland (, ) består af en 195,7 kilometer lang landegrænse, der adskiller Sør-Varanger i Norge fra Petsamo distrikt i Rusland, samt en 23,2 kilometer lang havgrænse ved Varangerfjorden. Grænsen følger for to tredjedeles vedkommende to floder, Pasvikelven og Grense Jakobselv.

Historie 
Grænsen skabtes ved Novgorod-traktaten af 1326, da Norge og Novgorod opdelte regionen mellem sig, omend grænsen ikke fastlagdes eksakt. De moderne grænser mellem Norge og Rusland blev fastlagt ved en traktat i 1826. Mellem 1920 og 1944 var dette en del af grænsen mellem Norge og Finland. Mellem 1944 og 1991 fandtes en grænse mellem Norge og Sovjetunionen. Den var stort set lukket til 1991. Efter 1991 blev turistrejser tilladt. Nye større grænsestationer (en på hver side) åbnedes i 2003 ved Storskog i stedet for de gamle ved Skafferhullet. I 2012 indførtes nærmest visumfrihed for de, som bor i de to lande inden for en afstand på cirka 30 km fra grænsen. De kan få en 5-årig tilladelse til at passere grænsen frit et antal gange uden stempler og med enklere kontroller (en slags multipelt rejsevisum).

Grænsekontrol 
Det findes en enkelt grænseovergang ved denne grænse. Den er beliggende ved E105, ved Storskog i Norge og Borisoglebskij i Rusland.

Det er forbudt at krydse grænsen uden for grænsekontrollen. På norsk side er det tilladt at gå frem till grænsen, hvilket det ikke er på russisk side (forbudt grænsezone på et par kilometers bredde - det forhindrede ikke menneskesmuglere i at sende ca 3.500 asylansøgere over grænsen i 2015 mod 20 i 2014). Der er syv vandkraftværker i Pasvik elv, selv om grænsen følger elven. Landene har opdelt vandfaldene mellem sig således, at nogle har norske vandkraftværker og andre har russiske kraftværker. Hegn findes på den norske side kun der, hvor en bilvej findes frem til grænsen og ved vandkraftværker. På russisk side findes hegn langs hele den norske og finske grænse.

Noter

Eksterne henvisninger 

 Grenseboer – social mediagruppe om lokale grænserejser

Norge
Rusland
Grænser
Pave Vitalian

Vitalian (død 27. januar 672) var pave fra 30. juli 657 til sin død i 672. Han blev født i Segni i Lazio. Han far hed Anastasius.

Efter Pave Eugenius 1.'s død d. 2. eller 3. juni 657 blev Vitalian valg som hans efterfølger. Hans konsekrations d. 30. juli, og han beholdt sit fødenavn som pave.

Introduktionen af orgelmusik bliver traditionelt tilskrevet hans Vitalians tid som pave. Han døde d. 27. januar. Han blev helgenkåret af den romerskkatolske kirke, og hans festdag er d. 27. januar.

Referencer 

Paver i middelalderen
Joint Security Area

Joint Security Area (JSA) er det eneste sted i den koreanske demilitariserede zone hvor soldater fra Nordkorea og Sydkorea står ansigt til ansigt. Stedet bliver ofte omtalt som "Truce Village" (våbenhvile-byen).

JSA bruges til diplomatiske møder mellem de to lande, og indtil 1991 blev militære forhandlinger imellem Nordkorea og United Nations Command også afholdt her. Grænsen mellem de to koreanske stater går midt på et konferencebord inde i en af bygningerne. Her sidder nordkoreanere på den ene side af bordet, og FNs kommando (hovedsageligt sydkoreanerne og amerikanere) sidder på den anden side af bordet.

Militærpoliti fra begge lande holder vagt ved JSA. Der må maksimum være 35 sikkerhedspersonale fra hver nation på vagt på ethvert givet tidspunkt. 

Omkring 100.000 turister besøger hvert år stedet.

Referencer

Eksterne henvisninger 

 Interaktiv virtuel tur på JSA fra den nordkoreanske side

Koreakrigen
Koreas geografi